CELEX: 32016D2366
Language: lv
Date: 2016-12-19 00:00:00
Title: Komisijas Īstenošanas lēmums (ES, Euratom) 2016/2366 (2016. gada 19. decembris), ar ko izveido kontu pārskatu veidlapas pašu resursu prasījumiem un veidlapu ziņojumiem par neatgūstamām summām, kas atbilst pašu resursu prasījumiem saskaņā ar Padomes Regulu (ES, Euratom) Nr. 609/2014

22.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 350/30
            
         KOMISIJAS ĪSTENOŠANAS LĒMUMS (ES, Euratom) 2016/2366
   (2016. gada 19. decembris),
   ar ko izveido kontu pārskatu veidlapas pašu resursu prasījumiem un veidlapu ziņojumiem par neatgūstamām summām, kas atbilst pašu resursu prasījumiem saskaņā ar Padomes Regulu (ES, Euratom) Nr. 609/2014
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 2014. gada 26. maija Regulu (ES, Euratom) Nr. 609/2014 par metodēm un procedūru, lai darītu pieejamus tradicionālos, PVN un NKI pašu resursus, un par pasākumiem, lai izpildītu kases vajadzības (1), un jo īpaši tās 6. panta 4. punktu un 13. panta 3. punktu,
   apspriedusies ar Padomdevēju komiteju pašu resursu jautājumos,
   tā kā:
   
               (1)
            
            
               Komisijas Lēmums 97/245/EK, Euratom (2) paredz noteikumus par to, kā Kopienu pašu resursu sistēmā dalībvalstis nodod informāciju Komisijai.
            
         
               (2)
            
            
               Lēmumam 97/245/EK, Euratom ir viens juridiskais pamats – Padomes Regula (EK, Euratom) Nr. 1150/2000 (3). Pēc tam, kad stājās spēkā Padomes Lēmums 2014/335/ES, Euratom (4), informācijas nodošanu Komisijai, ko veic dalībvalstis, reglamentē divas Padomes regulas – Regula (ES, Euratom) Nr. 608/2014 (5) un Regula (ES, Euratom) Nr. 609/2014. Tādēļ ir lietderīgi attiecībā uz katru no šīm regulām pieņemt atsevišķu Komisijas Īstenošanas lēmumu. Noteikumi par veidlapām un paraugs ziņošanai par krāpšanu un pārkāpumiem, kas ietekmē tradicionālo pašu resursu prasījumus, un par pārbaudēm saistībā ar tradicionālajiem pašu resursiem saskaņā ar Lēmumu 97/245/EK, Euratom ir iekļauti Komisijas Īstenošanas lēmumā (ES, Euratom) 2016/2365 (6). Noteikumi par kontu pārskatu veidlapām pašu resursu prasījumiem un veidlapu ziņojumiem par neatgūstamām summām, kas atbilst pašu resursu prasījumiem saskaņā ar Lēmumu 97/245/EK, Euratom, būtu jāiekļauj šajā lēmumā.
            
         
               (3)
            
            
               Būtu jāizstrādā veidlapas ikmēneša pārskatu iesniegšanai par “A” un “B” kontu, lai tie varētu tikt paziņoti strukturētā veidā.
            
         
               (4)
            
            
               Kontu pārskatu veidlapās pašu resursu prasījumiem būtu jāatspoguļo to iekasēšanas izmaksu likmes korekcija, kuras dalībvalstis ietur, iekasējot tradicionālos pašu resursus, kā noteikts Lēmumā 2014/335/ES, Euratom.
            
         
               (5)
            
            
               Saskaņā ar Lēmumu 97/245/EK, Euratom dalībvalstīm ir noteikts pienākums sniegt Komisijai informāciju par departamentiem un aģentūrām, kas atbild par ziņošanu. Ir jāparedz, ka dalībvalstis arī informē Komisiju par jebkādām izmaiņām šajā informācijā.
            
         
               (6)
            
            
               Skaidrības un juridiskās noteiktības labad Lēmums 97/245/EK, Euratom būtu jāatceļ.
            
         
               (7)
            
            
               Lai nodrošinātu to, ka dalībvalstis pēc iespējas drīz izmanto grozītās veidlapas, jo īpaši attiecībā uz grozīto ieturējuma likmi, šim lēmumam būtu jāstājas spēkā, un tas būtu jāpiemēro no tā publicēšanas dienas.
            
         
               (8)
            
            
               Konsekvences labad šis lēmums un Īstenošanas lēmums (ES, Euratom) 2016/2365 būtu jāpiemēro no vienas un tās pašas dienas,
            
         IR PIEŅĒMUSI ŠO LĒMUMU.
   1. pants
   Lai sagatavotu kontu pārskatus attiecībā uz pašu resursu prasījumiem saskaņā ar Regulas (ES, Euratom) Nr. 609/2014 6. panta 4. punktu, dalībvalstis izmanto šā lēmuma I, II, III un IV pielikumā iekļautās veidlapas.
   2. pants
   Lai sagatavotu ziņojumus par neatgūstamām summām, kas atbilst pašu resursu prasījumiem saskaņā ar Regulas (ES, Euratom) Nr. 609/2014 13. panta 3. punktu, dalībvalstis izmanto šā lēmuma V pielikumā iekļauto veidlapu. Tās nosūta minētos ziņojumus, izmantojot elektronisko pārvaldības un informācijas sistēmu.
   3. pants
   Dalībvalstis informē Komisiju par departamentiem vai aģentūrām, kuras ir atbildīgas par 1. pantā minēto pārskatu un 2. pantā minēto ziņojumu sagatavošanu un nosūtīšanu. Dalībvalstis arī informē Komisiju par jebkādām izmaiņām attiecībā uz informāciju par departamentiem vai aģentūrām.
   4. pants
   Lēmumu 97/245/EK, Euratom atceļ.
   5. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2016. gada 19. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 168, 7.6.2014., 39. lpp.
   
   
      (2)  Komisijas 1997. gada 20. marta Lēmums 97/245/EK, Euratom, ar ko paredz noteikumus par to, kā Kopienu pašu resursu sistēmā dalībvalstis nodod informāciju Komisijai (OV L 97, 12.4.1997., 12. lpp.).
   
      (3)  Padomes 2000. gada 22. maija Regula (EK, Euratom) Nr. 1150/2000, ar ko īsteno Lēmumu 2007/436/EK, Euratom par Eiropas Kopienu pašu resursu sistēmu (OV L 130, 31.5.2000., 1. lpp.).
   
      (4)  Padomes 2014. gada 26. maija Lēmums 2014/335/ES, Euratom par Eiropas Savienības pašu resursu sistēmu (OV L 168, 7.6.2014., 105. lpp.).
   
      (5)  Padomes 2014. gada 26. maija Regula (ES, Euratom) Nr. 608/2014, ar ko nosaka Eiropas Savienības pašu resursu sistēmas īstenošanas pasākumus (OV L 168. 7.6.2014., 29. lpp.).
   
      (6)  Komisijas 2016. gada 19. decembra Īstenošanas lēmums (ES, Euratom) 2016/2365 (2016. gada 19. decembris), ar ko izveido veidlapas ziņošanai par krāpšanu un pārkāpumiem, kas ietekmē tradicionālo pašu resursu prasījumus, un par pārbaudēm attiecībā uz tradicionālajiem pašu resursiem saskaņā ar Padomes Regulu (ES, Euratom) Nr. 608/2014 (skatīt šā Oficiālā Vēstneša 24. lpp.).
   
      I PIELIKUMS
      
   
      II PIELIKUMS
      
   
      III PIELIKUMS
      
   
      IV PIELIKUMS
      
   
      V PIELIKUMS